**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | Департман за комуникологију и новинарство |
| **Назив пројекта** | Студије новинарства и комуникологије кроз призму јубилеја Филозофског факултета у Нишу |
| **Руководилац пројекта** | Доц. др Марија Вујовић |
| **Секретар пројекта** | Неда Нецић |

|  |  |
| --- | --- |
| **Образложење пројекта** | **Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта (до 3.000 карактера са размацима).**  Прослава јубилеја Филозофског факултета Универзитета у Нишу, 50 година постојања, прилика је за сумирање образовних, научних и стручних резултата Департмана за комуникологију и новинарство који је основан 2004. године. У ту сврху, наставници и сарадници Департмана предузеће низ активности у оквиру интерног пројекта под називом Студије новинарства и комуникологије кроз призму јубилеја Филозофског факултета у Нишу.  У току трајања пројекта наставници и сарадници ће, пре свега, прикупити сву неопходну грађу за израду једне прегледне хронике Департмана – контактираће прве генерације студената, прикупиће документарне материјале у виду фотографија и видео-записа који најбоље илуструју почетак рада Департмана; анализираће развој и иновацију наставног процеса кроз анализу акредитационих материјала; истражиће развој виших нивоа студија (МАС и ДАС) – пружиће увид у одбрањене дисертације и мастер радове. Планирано је да сав прикупљен материјал буде објављен у виду прегледне хронике Департмана за комуникологију и новинарство.  Поред наведеног, сарадници и наставници ће активно радити на иновирању доступних материјала – садржају на сајту Факултета, промотивном материјалу и слично. Истовремено, Департман ће у мају (када је планирана и недеља Департмана) организовати онлајн трибине и предавања која ће за циљ имати да укажу на значај професија новинара и ПР стручњака, нарочито у тренутним изазовним околностима. У оквиру неколико стручних предмета (Телевизијски жанрови и форме, Радијско новинарство, Дигитална фотографија у медијима и Штампа и онлајн жанрови и форме) наставници и сарадници ће са студентима производити новинарске форме које ће за тему имати историјат Департмана за комуникологију и новинарство и професије новинара и ПР стручњака.  Департман ће у мају бити суорганизатор научне конференције „30 years of higher education in journalism and communication in Eastern Europe: From conquering the freedom of expression to digital communication“, чија тема кореспондира са кровном темом интерног пројекта, па ће и на тај начин сарадници и наставници указати на значај постојања Департмана. Све активности биће промовисане на страницама Департмана на друштвеним мрежама – Фејсбук и Инстаграм.  Резултати спроведеног пројекта биће, пре свега, драгоцена архивска грађа Филозофског факултета за научни рад наставника и сарадника, али и за будуће генерације студената, док ће истовремено пратеће наведене активности допринети укупној видљивости Деапртмана и Факултета, кроз иновативне дигиталне форме. |
| **Циљ пројекта** | **Навести циљ пројекта који описује жељену промену чијем остваривању ће допринети реализација пројектних активности.**  Циљ пројекта је двојак. Са једне стране, циљ је сумирање образовних, научних и стручних резултата Департмана за комуникологију и новинарство од оснивања 2004. године до године прославе јубилеја, 50 година Филозофског фалултета у Нишу, са друге стране, циљ је да се атрактивним активностима – трибинама, студентским радовима, конференцијом и слично – допринесе промоцији Департмана и Факултета, нарочито у години јубилеја. |
| **Специфични циљеви** | **Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.**  Специфични циљеви пројекта су:   * систематизација остварених професионалних, научних и стручних резултата Департмана за комуникологију и новинарство, од оснивања до данас. * иновирање начина на који је Департман представљен на дигиталним платформама – сајту Факултета, страницама на друштвеним мрежама – Фејсбуку и Инстаграму. * укључивање студената у промоцију Департмана кроз промовисање њихових радова. * промоција Студентског дневног листа и укључивање чланова редакције у пројектне активности. * побољшање сарадње Департмана са иностраним катедрама из области комуникологије и новинарства. * интензивирање онлајн – активности намењених циљној групи – будућим студентима. |
| **Задаци** | **Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.**  Задаци су усмерени на остваривање специфичних циљева:   * прикупљање података из службене документације Филозофског факултета, у циљу ажурирања података о департману на веб-сајту и у промо материјалима, на српском и енглеском језику; * успостављање контаката са студентима првих генерација, прикупљање фотографија из приватних архива и организовање интервјуа са њима преко Студентског дневног листа, у циљу прикупљања сазнања о њиховом професионалном путу након завршених студија новинарства и комуникологије на Филозофском факултету у Нишу; * преглед развоја студијских програма и силабуса; * прикупљање и систематизација тема које су обрађиване на Департману од оснивања до данас, кроз научни рад наставника и сарадника; * урађен приказ реализованих пројеката Департмана за комуникологију и новинарство; * урађен приказ одбрањених мастер радова и докторских дисертација; * органозовани састанци са представницима институција и послодавцима и прибављени подаци за развој силабуса и студијских програма, као и упознате могућности запошљавања и развоја каријере. * организовање научне конференције „30 years of higher education in journalism and communication in Eastern Europe: From conquering the freedom of expression to digital communication“, са циљем повећања видиљивости Департмана у међународном научном оквиру. * производња и промоција студентских радова на друштевним мрежама на тему пројекта/јубилеја, са циљем да активности пројекта приближимо циљној групи – младим људима, будућим студентима који су активни на друштвеним мрежама. * организовање трибина и предавања (гости – новинари, ПР стручњаци, представници привреде) на тему јубилеја и пројекта, са циљем повећања видљивости и привлачења циљне групе. |
| **Очекивани исходи / резултати** | **Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.**   * објављена (pdf open access) публикација – хроника Департмана за комуникологију и новинарство. * иновиран садржај на сајту Факултета. * повећана присутност на дигиталним платформама. * интензивирана сарадња са иностраним сродним катедрама. * интензивирана сарадња са привредним субјектима. * промоција студентских радова. * привлачење циљне групе кроз атрактивне онлајн-активности - трибине, предавања и сл. |
| **Чланови пројектног тима** | **Навести имена свих учесника у реализацији пројектних активности**.  Проф. др Иван Цветановић  Проф. др Зоран Јевтовић  Проф. др Татјана Вулић  Проф. др Драгана Павловић  Проф. др Владета Радовић  Доц. др Ивана Стојановић Прелевић  Доц. др Анка Михајлов Прокоповић  Доц. др Марија Вујовић  Доц. др Наташа Симеуновић Бајић  Марта Митровић  Невен Обрадовић  Ивана Стаменковић  Душан Алексић  Андреј Благојевић  Илија Миловановић  Неда Нецић  Јована Трајковић |

**Временски план реализације пројекта (планирати конкретне кораке у реализацији пројекта по месецима, почев од 1. марта 2021. до 30. јуна 2021. године):**

|  |  |  |  |  |  |  |
| --- | --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** | **VI** |
| Детаљна анализа података о Департману на веб-сајту и у промотивним материјалима, предлог иновативних решења и измена. | Душан Алексић и Невен Обрадовић | 4 | + |  |  |  |
| Успостављање контакта са студентима првих генерација, прикупљање фотографија и изјава. | Проф. др Драгана Павловић, Илија Милосављевић | 4 | + |  |  |  |
| Прикупљање података и анализа развоја силабуса. | проф. др Владета Радовић, Ивана Стаменковић, Андреј Благојевић | 4 | + |  |  |  |
| Прикупљање података о одбрањеним дисертацијама и анализа. | проф. др Зоран Јевтовић, проф. др Татјана Вулић | 4 | + |  |  |  |
| Прикупљање података о одбрањеним мастер радовима и анализа. | доц. др Анка Михајлов Прокоповић, Марта Митровић | 4 | + |  |  |  |
| Прикупљање података о објављеним монографијама и уџбеницима наставника и анализа. | проф. др Иван Цветановић, доц. др Ивана Стојановић Прелевић | 4 | + |  |  |  |
| Разговор са представницима институција и послодавцима у циљу прибављања података о даљем развоју силабуса и студијских програма и могућностима запошљавања и развоја каријере. | Јована Трајковић | 4 | + |  |  |  |
|  |  |  |  | **IV** |  |  |
| Измена података о Департману на веб-сајту и у промотивним материјалима, на основу претходне детаљне анализе. | Душан Алексић и Невен Обрадовић | 4 |  | + |  |  |
| Писање извештаја о претходно реализованим интерним пројектима на Департману | проф. др Владета Радовић, доц. др Анка Михајлов Прокоповић | 2 |  | + |  |  |
| Техничка и стилска обрада фотографија и изјава студената првих генерација за објављивање у публикацији. | Проф. др Драгана Павловић, Илија Милосављевић | 4 |  | + |  |  |
| Писање приказа о претходно анализираном развоју силабуса и програма. | проф. др Владета Радовић, Ивана Стаменковић, Андреј Благојевић | 4 |  | + |  |  |
| Писање приказа о одбрањеним дисертацијама, на основу раније прикупљених података и анализе. | проф. др Зоран Јевтовић, проф. др Татјана Вулић | 4 |  | + |  |  |
| Писање приказа о одбрањеним мастер радовима, на основу раније прикупљених података и анализе. | доц. др Анка Михајлов Прокоповић, Марта Митровић | 4 |  | + |  |  |
| Писање приказа о објављеним монографијама и уџбеницима наставника, на основу раније прикупљених података и анализе. | проф. др Иван Цветановић, доц. др Ивана Стојановић Прелевић | 4 |  | + |  |  |
| Писање кратког саопштења на основу обављеног разговора са представницима институција и послодавцима о даљем развоју силабуса и студијских програма и могућностима запошљавања и развоја каријере. | Јована Трајковић | 4 |  | + |  |  |
|  |  |  |  |  | **V** |  |
| Организовање недеље Департмана у знаку јубилеја. | Душан Алексић, Невен Обрадовић, Јована Трајковић, Ивана Стаменковић, Андреј Благојевић, Илија Милосављевић. | 2 |  |  | + |  |
| Рад са студентима на практичним радовима који ће бити део промоције на друштвеним мрежама. | проф. др Татјана Вулић, доц. др Марија Вујовић, доц. др Анка Михајлов Прокоповић, Невен Обрадовић, Марта Митровић | 2 |  |  | + |  |
| Организовање трибине. | Душан Алексић, Ивана Стаменковић, Андреј Благојевић, Илија Милосављевић, Јована Трајковић | 2 |  |  | + |  |
| Учешће на трибини. | проф. др Зоран Јевтовић, проф. др Иван Цветановић, проф. др Владета Радовић, проф. др Татјана Вулић, проф. др Драгана Павловић, доц. др Анка Михајлов Прокоповић, доц. др Ивана Стојановић Прелевић | 2 |  |  | + |  |
| Онлајн-предавања/писање блогова на тему јубилеја. | проф. др Зоран Јевтовић, проф. др Иван Цветановић, проф. др Владета Радовић, проф. др Драгана Павловић, доц. др Анка Михајлов Прокоповић, доц. др Ивана Стојановић Прелевић | 2 |  |  | + |  |
| Организовање међународне научне конференције | проф. др Зоран Јевтовић, доц. др Наташа Сименуновић Бајић, доц. др Марија Вујовић, Марта Митровић, Андреј Благојевић, Илија Милосављевић | 2 |  |  |  |  |
|  |  |  |  |  |  | VI |
| Завршни рад на публикацији. | Проф. др Иван Цветановић  Проф. др Зоран Јевтовић  Проф. др Татјана Вулић  Проф. др Драгана Павловић  Проф. др Владета Радовић  Доц. др Ивана Стојановић Прелевић  Доц. др Анка Михајлов Прокоповић  Доц. др Марија Вујовић  Доц. др Наташа Симеуновић Бајић  Марта Митровић  Невен Обрадовић  Ивана Стаменковић  Душан Алексић  Андреј Благојевић  Илија Миловановић  Неда Нецић  Јована Трајковић | 2 |  |  |  | + |
| Промоција резултата пројекта. | Проф. др Иван Цветановић  Проф. др Зоран Јевтовић  Проф. др Татјана Вулић  Проф. др Драгана Павловић  Проф. др Владета Радовић  Доц. др Ивана Стојановић Прелевић  Доц. др Анка Михајлов Прокоповић  Доц. др Марија Вујовић  Доц. др Наташа Симеуновић Бајић  Марта Митровић  Невен Обрадовић  Ивана Стаменковић  Душан Алексић  Андреј Благојевић  Илија Миловановић  Неда Нецић  Јована Трајковић | 2 |  |  |  | + |
| Организатор | Неда Нецић | 4 | + | + | + | + |
| Координатор | Доц. др Марија Вујовић | 4 | + | + | + | + |